СТАНДАРДИ ЗА СРПСКИ ЈЕЗИК ЗА 2. РАЗРЕД

ГОВОРНА КУЛТУРА

ОСНОВНИ НИВО: познаје основна начела вођења разговора: уме да започне разговор, учествује у њему и оконча га; пажљиво слуша своје саговорнике; користи форме учтивог обраћања;

СРЕДЊИ НИВО: казује текст природно, поштујући интонацију реченице/стиха, без тзв. „певушења“ или „скандирања“;

НАПРЕДНИ НИВО:уме самостално (својим речима) да описује и да прича на задату тему: држи се теме, јасно структурира казивање ( уводни, средишњи и завршни део казивања); уме у кратким цртама да образложи неку своју идеју;

ВЕШТИНА ЧИТАЊА И РАЗУМЕВАЊЕ ПРОЧИТАНОГ

ОСНОВНИ НИВО: влада основном техником читања ћириличног и латиничног текста; одговара на једноставна питања у вези са текстом, проналазећи информације експлицитно исказане у једној реченици, пасусу или у једноставној табели (ко, шта, где, када, колико исл.); препознаје да ли је тражена информација, која може да буде исказана на различите начине (синонимија, парафраза) садржана у тексту; познаје и користи основне делове текста и књиге (наслов, пасус, име аутора, садржај, речник); одређује основну тему текста; разуме дословно значење текста;

СРЕДЊИ НИВО: чита текст природно, поштујући интонацију реченице/стиха; уме да одреди на ком месту у тексту је пауза; изводи једноставне закључке у вези са текстом; раздваја битне од небитних информација; одређује след догађаја у тексту; одређује основни смисао текста и његову намену; препознаје фигуративно значење у тексту; изводи једноставне закључке на основу текста; износи свој став о садржају текста и образлаже зашто му се допада/не допада, због чега му је занимљив/незанимљив; издваја делове текста који су му нејасни;

НАПРЕДНИ НИВО: изводи сложеније закључке на основу текста, обједињујући информације из различитих делова дужег текста; повезује и обједињује информације исказане различитим симболичким системима (нпр. текст, табела, графички приказ); . изводи сложеније закључке на основу текста и издваја делове текста који их поткрепљују; резимира наративни текст; објашњава и вреднује догађаје и поступке ликова у тексту (нпр. објашњава зашто је лик поступио на одређен начин, или вреднује крај приче у односу на своја предвиђања током читања текста, или износи свој став о догађајима из текста);

ПИСАНО ИЗРАЖАВАЊЕ (ПРАВОПИС)

ОСНОВНИ НИВО: пише писаним словима ћирилице и латинице; уме да се потпише; почиње реченицу великим словом, завршава је одговарајућим интерпункцијским знаком; употребљава велико слово приликом писања личних имена, назива места (једночланих), назива школе; пише кратким потпуним реченицама једноставне структуре; издваја наслов, углавном се држи теме; препричава кратак једноставан текст ( до 200 речи); користи скроман фонд речи ( у односу на узраст); правилно их употребљава; пише кратку поруку ( о томе куда иде, зашто касни, и сл.); 1СЈ. пише честитку ( за Нову годину, рођендан), позивницу ( за рођенданску прославу, забаву), разгледницу ( са летовања, зимовања, екскурзије);

СРЕДЊИ НИВО: зна и користи оба писма (ћирилицу и латиницу); употребљава велико слово приликом писања имена места; правилно пише гласове ћ, ч, ђ, џ; правилно пише сугласник Ј у интервокалској позицији; употребљава запету при набрајању; пише јасним и потпуним реченицама; варира језички израњегову намену; држи се теме; излагање организује око основне идеје текста коју поткрепљује одговарајућим детаљима; саставља кратак наративни текст; користи фонд речи примерен узрасту; употребљава синониме (нпр. да избегне понављање) ; пише писмо (приватно) и уме да га адресира;

НАПРЕДНИ НИВО: пише јасним, потпуним, добро обликованим реченицама; користи разноврсне синтаксичке конструкције, укључујући и сложене; јасно структурира текст ( уводни, средишњи и завршни део текста); добро распоређује основну информацију и додатне информације унутар текста и пасуса; прилагођава језичко-стилски израз типу текста; користи богат фонд речи ( у односу на узраст); издваја пасусе;

ГРАМАТИКА И ЛЕКСИКОЛОГИЈА

ОСНОВНИ НИВО: препознаје врсте речи (именице и глаголе); препознаје граматичке категорије променљивих речи (род и број заједничких именица); препознаје врсте реченица по комуникативној функцији (обавештајне, упитне, узвичне, заповедне) и по потврдности/одричности (потврдне и одричне); познаје значења речи и фразеологизама који се употребљавају у свакодневној комуникацији (у кући, школи, и сл.);

СРЕДЊИ НИВО: одређује врсте речи (именице и глаголе); препознаје подврсте речи (властите и заједничке именице; основне и редне бројеве); препознаје субјекат и предикат; одређује врсте реченица по комуникативној функцији (обавештајне, упитне, узвичне, заповедне) и по потврдности/одричности (потврдне и одричне); саставља реченице различите по комуникативној функцији и облику; познаје значења речи и фразеологизама који се јављају у школским тестовима;

НАПРЕДНИ НИВО: именује врсте речи ( властите и заједничке и глаголе); уме да промени облик променљивих речи према задатом критеријуму: заједничких именица према броју, а глагола према роду и броју; одређује значења непознатих речи и фразеологизама на основу ситуације и текста/контекста у којем су употребљени; употребљава речи у основном и пренесеном/фигуративном значењу;

КЊИЖЕВНОСТ

ОСНОВНИ НИВО: препознаје књижевне врсте (бајку и басну); одређује главни догађај и ликове (који су носиоци радње) у књижевноуметничком тексту; одређује време и место дешавања радње у књижевноуметничком тексту;

СРЕДЊИ НИВО: одређује фолклорне форме (кратке народне умотворине – пословице, загонетке, брзалице); препознаје стих и строфу у лирској песми; одређује карактеристичне особине, осећања, изглед и поступке ликова у књижевноуметничком тексту; уочава везе међу догађајима (нпр. одређује редослед догађаја у књижевноуметничком тексту); разликује приповедање од описивања и дијалога;

НАПРЕДНИ НИВО: тумачи особине, понашање и поступке ликова позивајући се на текст; уочава узрочно-последичне веземеђу догађајима у тексту; тумачи идеје у књижевноуметничком тексту, аргументује их позивајући се на текст;

**СТАНДАРДИ ЗА МАТЕМАТИКУ ЗА ДРУГИ РАЗРЕД**

**ПРИРОДНИ БРОЈЕВИ И ОПЕРАЦИЈЕ СА ЊИМА**

**ОСНОВНИ НИВО: зна да прочита и запише дати број, уме да упореди бројеве по величини и прикаже број на датој полуправој; рачуна вредност бројевног израза са највише две операције сабирања и одузимања у оквиру прве стотине; множи и дели без остатка у оквиру прве стотине; уме да на основу текста правилно постави израз са једном рачунском операцијом; уме да одреди непознат чинилац, дељеник, делилац;**

СРЕДЊИ НИВО:**уме да примени својства природних бројева (паран, непаран, највећи, најмањи, предходни, следећи број) и разуме декадни бројевни систем; уме да одреди десетицу најближу датом броју; сабира и одузима, рачуна вредност израза; рачуна вредност израза с највише две операције;**

**уме да решава задатке са непознатим чиниоцем, дељеником или делиоцем;**

**НАПРЕДНИ НИВО:уме да примени својства природних бројева у решавању проблемских задатака;зна својства операција сабирања и одузимања и уме да их примени;уме да израчуна бројевну вредност израза са више операција поштујући приоритет; уме да решава сложеније проблемске задатке дате у текстуалној форми;**

**ГЕОМЕТРИЈА**

**ОСНОВНИ НИВО: уме да именује геометријске облике у равни (квадрат, круг, троугао, правоугаоник и тачка); зна јединице за мерење дужине (m, cm dm) и њихове односе; користи поступак мјерења дужине линије приказане на слици;**

**СРЕДЊИ НИВО:уочава међусобне односе геометријских објеката у равни; претвара јединице за мерење дужине (m, cm, dm); препознаје мрежу коцке и квадра**

НАПРЕДНИ НИВО:**претвара јединице за мерење (m, cm, dm) из већих у мање; зна да нацрта мрежу коцке и квадра**

**МЕРЕЊЕ И МЕРЕ**

**ОСНОВНИ НИВО: уме да изрази одређену суму новца преко различитих апоена и рачуна са новцем у једноставним ситуацијама; зна да решава једноставне задатке са применом m, cm, dm; уме да чита једноставније графиконе и табеле;**

**СРЕДЊИ НИВО: уме да изрази одређену суму новца преко различитих апоена и рачуна са новцем у сложенијим ситуацијама;**

**зна јединице за време ( минут и сат) и пореди временске интервале у једноставним ситуацијама; уме да користи податке приказане графички или табеларно у решавању једноставнијих задатака**

**НАПРЕДНИ НИВО: зна јединице за време ( минут и сат) и уме да пореди временске интервале у сложенијим ситуацијама.**

**РАЗЛОМЦИ**

**ОСНОВНИ НИВО:уме да препозна половину и четвртину на цртежу**

**СРЕДЊИ НИВО:уме да израчуна половину и четвртину неке целине и обрнуто**

**НАПРЕДНИ НИВО:уме да израчуна половину ичетвртину у сложенијим текстуалним задацима.**

СТАНДАРДИ ЗА СВЕТ ОКО НАС ЗА ДРУГИ РАЗРЕД

ЖИВА И НЕЖИВА ПРИРОДА

ОСНОВНИ НИВО: прави разлику између живе и неживе природе; зна ко и шта чини живу и неживу природу; зна заједничке карактеристике живих бића; уме да класификује жива бића према једном од следећих критеријума: изгледу, начину исхране, кретања и размножавања; препознаје и именује делове тела живих бића; разликује станишта према условима живота и живим бићима у њима;

СРЕДЊИ НИВО: разуме повезаност живе и неживе природе на очигледним примерима; зна основне разлике између биљака, животиња и људи; примењује вишеструке критеријуме класификације живих бића; зна улогу основних делова живих бића; разуме повезаност услова живота и живих бића у станишту; разуме међусобну зависност живих бића у животној заједници;

НАПРЕДНИ НИВО: разуме повезаност живе и неживе природе на мање очигледним примерима; разуме функционалну повезаност различитих делова тела живих бића;

ЕКОЛОГИЈА

ОСНОВНИ НИВО: препознаје и именује природне ресурсе; зна употребну вредност природних ресурса; разликује повољно и неповољно деловање човека по очување природе;

СРЕДЊИ НИВО разликује обновљиве и необновљиве природне ресурсе; зна шта је добробит животиња и поступке којима се она штити;

МАТЕРИЈАЛИ

ОСНОВНИ НИВО: зна основна својства воде, ваздуха и земљишта; зна да су вода у природи, ваздух и земљиште састављени од више материјала; зна да својства материјала одређују њихову употребу и препознаје примере у свом окружењу;

СРЕДЊИ НИВО: зна сложенија својства воде и ваздуха: агрегатно стање и кретање; зна да су различита својства воде, ваздуха и земљишта последица њиховог различитог састава;

НАПРЕДНИ НИВО: разуме како загревање и хлађење воде и ваздуха утичу на појаве у природи; примењује знање о променама материјала за објашњење појава у свом окружењу;

КРЕТАЊЕ И ОРИЈЕНТАЦИЈА У ПРОСТОРУ

ОСНОВНИ НИВО: уме да препозна кретање тела у различитим појавама; зна помоћу чега се људи оријентишу у простору: лева и десна страна, стране света, адреса, карактеристични објекти; уме да одреди стране света помоћу Сунца; зна јединице за мерење времена: дан, недеља, месец, година; уме да прочита тражене информације са часовника;

СРЕДЊИ НИВО: зна да кретање тела зависи од силе која на њега делује, врсте подлоге и облика тела;

НАПРЕДНИ НИВО: уме да примењује знања о странама света;

ДРУШТВО

ОСНОВНИ НИВО: зна које друштвене групе постоје и ко су њихови чланови; зна основна правила понашања у породици, школи и насељу;

СРЕДЊИ НИВО: зна које су улоге различитих друштвених група и њихових чланова; зна која су права и обавезе чланова у различитим друштвеним групама;

НАПРЕДНИ НИВО: разуме заједничке карактеристике друштвених група и разлике међу њима; разуме да се права и обавезе чланова друштвених група међусобно допуњују;

ДРЖАВА СРБИЈА И ЊЕНА ПРОШЛОСТ

ОСНОВНИ НИВО: зна основне облике рељефа и површинских вода; зна основне типове насеља и њихове карактеристике;

СРЕДЊИ НИВО: препознаје и именује облике рељефа и површинских вода у свом месту и у околини; разуме повезаност природно-географских фактора – рељефа, вода, климе – и делатности људи;

НАПРЕДНИ НИВО: зна шта је претходило, а шта је уследило након важних догађаја и појава.

|  |
| --- |
|  |
|  |
|  |